234 
J. F. Brandt, 
pullo et nondum adulta eorum proie, componebantur, ita quidem ut tutelae causa parentes 
in lateribus eorum vel pone eos natantes prolem continerent. 
Corpus torosum, capite obtuso, antice truncato, munitum, natationi alacri quidem mi- 
nus favet, quam Cetaceormn genuinorum, niliilominus tamen pedum pinniformium et prae- 
sertim caudae valde musculosae, eamque ob causam plus minusve crassae, ope Sirenia satis 
alacriter in aqua moventur. Nihilominus tamen corporis moles animalibus pascentibus eam 
utilitatem ferre videtur quod facilius plantis arripiendis sub aqua commorari et undis re- 
sistere possint. Pulmones retrorsum valde elongati, e cellulis aëriferis magnis, aëris ingen- 
tem copiam excipiendi capacissimis, compositi natationi pariter favere videntur. Non so- 
lum vero ventre prono, sed etiam dorso aquae incumbentes natare valent. 
Quod attinet ad motus facultatem variam Sirenia ceterum pedibus pinniformibus non 
solum ad natandum utuntur, sed eorum ope, quum ossa omnia eorum articulationes (in Ce- 
taceis maxime ex parte déficientes) satis mobiles habeant, in vadosis incedunt et iis ipsis 
in pascendis plantis corpus fulciunt, qua de causa etiam vaccis herbas pascentibus sunt 
comparata et vaccarum marinarum nomen acceperunt, Fuere quoque, qui scripserunt Si- 
renia pedum pinnaeformium ope quodammodo in sicco sese movere posse et in ripis inter- 
dum gregatim degere {MoUneux Schuldham Philos. Trans. Vol. 65. p. 249), quae tamen 
assertio Phocis seu vitulis sie dictis marinis cum Sireniis commutatis originem debere vi- 
detur. Stellen observationes enim e contrario docent Rhytinas in aestus marini recessu 
in sicco relictas in mare redire haud potuisse, ita ut facili negotio occidi potuerint. Hisce 
observationibus quoque favent, quae \}\\ш[Атегіс. Lp. 412) Condamine {Reise 34) et Gu- 
milla {II. 42 54) de Manatis ab Americae incolis in aggeribus ad lacuum ora vadosa ex- 
structis fréquenter captis retulerunt. 
Sirenia sine uUa exceptione plantis vescuntur, quas magna aviditate continuo dévorant, 
ita ut apparatus cibarius eorum nutrimento vel ejus reliquiis haud coctis plus minusve 
repletus inveniatur. Canalis intestinalis longitudo, duodecies vel vicies et i corporis lon- 
gitudinem superans, concoctionis processum validissimum, sed eo magis necessarium indi- 
cat, quum e pabuli regno plantarum originem debeutis ingenti copia tantum particulas nu- 
tritioni aptas, corporis nutritioni sufficientes, elicere valeant. 
Sirenia mere marina plantas marinas, nominatim fucos, majores vel maximos potissi- 
mum, dévorant. Manati in fluminibus et lacubus degentes ceterum plantas aquaticas et lito- 
rales varias assumunt. 
Cibis facilius appetendis maxillarum partes apicales deflexae haud parvam utilitatem 
ferre videntur, plantis ipsis arripiendis vero labia maxima,setis rigidis obsessa, nec non pars 
anterior palati et mandibulae dura, lamellosa inserviunt; lingua enim brevis et insuper 
magna ex parte mandibulae adnata et ciborum apprehensioni parum prodesse, etin degluti- 
tione eorum parum proficere videtur. Ciborum manducatio aut insimul a strato epithelii 
maximo, laminam corneam palati et mandibulae symphyseos faciem oralem obtegentem, 
erainentiis plus minusve pinnatis munitam, formante et dentibus {Halicore, 3Ianatus), aut a la- 
